Diari Oficial de la Generalitat Valenciana


Sumari del DOGV 8924, del 13-10-2020 (2020/8223)

RESOLUCIÓ d'1 d'octubre de 2020 de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 430,07 m², al carrer d'Antonio Suárez, número 16, de València, per a la construcció d'un centre de salut.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8924

Data del DOGV
:   13-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8223


Data del document
:   01-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ d'1 d'octubre de 2020 de la Conselleria d'Hisenda i Model Econòmic per la qual s'accepta la cessió gratuïta, mitjançant mutació demanial, d'una parcel·la de 430,07 m², al carrer d'Antonio Suárez, número 16, de València, per a la construcció d'un centre de salut.  
 [2020/8223]  
L'Ajuntament de València, en l'Acord de la Junta de Govern Local de 4 de maig de 2018, va aprovar la cessió gratuïta a la Generalitat d'una parcel·la de 430,07 m², al carrer d'Antonio Suárez, número 16, de València, per a la construcció d'un centre de salut.  
La Direcció General de Règim Econòmic i Infraestructures de la Conselleria de Sanitat Universal i Salut Publica, mitjançant un escrit de 20 de desembre de 2019, ha proposat l'acceptació de la cessió.  
La cessió s'ha efectuat segons el que es disposa en l'article 37 de la Llei 14/2003, de 10 d'abril, de Patrimoni de la Generalitat i la disposició addicional onzena de la mencionada Llei que regula la mutació demanial.  
Segons aquest article 37, «Les Administracions territorials de la Comunitat podran afectar béns i drets demanials a un ús o servei públic competència de la Generalitat i transmetre'n la titularitat quan siga necessari per al compliment de les seues finalitats. L'Administració adquirent mantindrà la titularitat del bé mentre continue afectat a l'ús o servei públic que motive la mutació i, per tant, conserva el seu caràcter demanial. Si el dret no fora destinat a l'ús o servei públic o deixara de destinar-se posteriorment, revertiria a l'Administració transmetent, i s'integrarà en un patrimoni amb totes les seues pertinences i accessions».  
L'article 44 de la Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres Administracions públiques, per a destinar-los a un ús públic o a la prestació de serveis públics competència de la Generalitat i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa comporta l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic sanitari i adscrit a la Conselleria de Sanitat Universal i Salut Publica, a la qual correspon l'administració, la defensa i la conservació d'aquest.  
  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat i en ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament de València de la parcel·la de 430,07 m², al carrer d'Antonio Suárez, número 16, de València, que confronta pel nord amb la parcel·la adjudicada número 3; pel sud, amb la parcel·la adjudicada número 7; per l'est: zona verda d'ús privat, i per l'oest, amb una plaça formada per la confluència dels carrers d'Antonio Suárez i de Santa Rosa.  
Consta inscrit en el Registre de la Propietat de València 14 al tom 2601, llibre 424, foli 83, finca 30024, secció 3a, inscripció, 1a.  
Referència Cadastral: 4188113NR9852L1952EP.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de València s'efectua amb la condició de destinar l'immoble a la construcció d'un centre de salut. La Generalitat mantindrà la titularitat del bé mentre continue afectat a l'ús o servei públic que ha motivat la mutació i, per tant, conserva el seu caràcter demanial. Si el bé o dret no fora destinat a l'ús o servei públic o deixara de destinar-se posteriorment, revertiria a l'Administració transmetent, i s'integraria en el seu patrimoni amb totes les seues pertinences i accessions.  
  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servei públic sanitari i adscrit a la Conselleria de Sanitat Universal i Salut Publica, a la qual corresponen les competències demanials sobre aquest, inclosa l'administració, la defensa i conservació, i inscriure's a nom de la Generalitat en el Registre de la Propietat i en el Cadastre.  
  
  
Quart  
Notificar la present resolució a l'Ajuntament cedent i publicar-la en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la seua notificació, davant la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant l'òrgan que va dictar l'acte, en el termini de dos mesos comptats des que l'Administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
Valencia, d'1 d'octubre de 2020.- El conseller d'Hisenda i Model Econòmic: Vicent Soler i Marco.